&Anders.Lund; &Anders.Lund.mail;
&traductor.Antoni.Bella;

# Configuració del &kate;

## Vista general

El &kate; ofereix algunes maneres de configurar l'aplicació perquè es comporti com es vol. Les més importants són:

El diàleg de configuració

  La principal eina de configuració, permet configurar l'aplicació &kate;, el component de l'edició i l'ús dels connectors.

El menú Arranjament

  Permet canviar les opcions emprades molt sovint i llançar els diàlegs de configuració.

El menú Visualitza

  Permet dividir el marc actual, així com mostrar les icones i la subfinestra amb els números de les línies per al document que s'està editant.

El terminal incrustat utilitza la configuració definida a &systemsettings;, i també es pot configurar fent clic del &BDR; per a mostrar un menú contextual.

## El diàleg principal de configuració

El diàleg de configuració del &kate; mostra un arbre de temes sobre la part esquerra, i una pàgina de configuració corresponent al tema seleccionat sobre la part dreta.

La configuració està dividida en dos grups, anomenats:

- Configuració de l'aplicació

- Configuració del component d'edició

## La configuració de l'aplicació &kate;

Aquest grup conté pàgines per a configurar l'aplicació principal del &kate;

### General

Aquesta secció conté unes poques opcions globals per al &kate;

Comportament
  Obre cada document en la seva pròpia finestra

    Si està activat, cada document s'obrirà en la seva pròpia finestra. Si no està activat, cada document s'obrirà en una pestanya nova de la finestra actual.

  Canvia a la vista de la sortida segons el tipus de missatge

    Aquesta opció permet configurar quan haurà de mostrar el &kate; una subfinestra de sortida segons el tipus de sortida de l'acció.

    És possible triar entre Mai, Error (per als errors), Avís (per als avisos o per sobre), Informació (per a la informació o per sobre) i Registre (per al registre o per sobre).

  Usa un diàleg separat per a gestionar els fitxers modificats externament

    Quan està activada, el &kate; us notificarà amb un diàleg modal quan a tots els fitxers modificats des d'aplicacions externes cada vegada que la finestra principal rebi el focus d'entrada. Podreu treballar amb diversos fitxers modificats a la vegada, podreu tornar a carregar, desar o descartar els fitxers canviats en grups.

    Si no està habilitada, el &kate; preguntarà individualment què fer amb cada fitxer modificat només quan la vista d'aquest fitxer rebi el focus.

Obertura ràpida
  Mode de coincidència

    Estableix el mode de coincidència per a l'eina Obertura ràpida. Els fitxers poden coincidir pel seu nom o pel seu camí.

  Mode de llista

    Estableix el mode de llista per a l'eina Obertura ràpida. És possible triar entre Fitxers al projecte actual i Fitxers de tots els projectes.

Pestanyes
  Límit del nombre de pestanyes

    Estableix el nombre màxim de pestanyes. Trieu Sense límit si no voleu restringir aquest nombre.

  Oculta automàticament les pestanyes

    Si està activat, les pestanyes s'ocultaran si només hi ha un document obert.

  Mostra el botó de tancament

    Si està activat, cada pestanya mostrarà un botó de tancament.

  Expandeix les tabulacions

    Si està activat, les pestanyes prendran tota la mida que sigui possible.

  Doble clic obre un document nou

    Si està activat, el doble clic obrirà un document nou.

  Clic del mig tanca un document

    Si està activat, el clic del mig tancarà un document.

  Permet el desplaçament de les pestanyes

    Si està activat, això permet desplaçar la barra de pestanyes quan el nombre de pestanyes és gran.

  Elideix el text de les pestanyes

    Si està activat, el text de les pestanyes es pot elidir si és massa llarg.

Pestanyes
  Botó enrere premut

    Permet seleccionar l'acció del botó enrere del ratolí entre els elements Pestanya anterior i Retrocedeix en l'historial.

  Botó endavant premut

    Permet seleccionar l'acció del botó endavant del ratolí entre els elements Pestanya següent i Avança en l'historial.

### Sessió

Aquesta secció conté les opcions relatives a l'ús de les sessions.

Comportament en iniciar l'aplicació

  Seleccioneu el comportament que voleu per al &kate; durant l'inici. Aquesta opció es pot canviar especificant què fer sobre la línia d'ordres.

  Inicia una sessió nova

    Amb aquesta opció, el &kate; iniciarà una sessió nova sense nom quan inicieu l'aplicació.

  Carrega l'última sessió usada

    El &kate; utilitzarà la sessió oberta més recentment a l'inici. Això és bo si voleu utilitzar sempre el mateix nom de sessió o canviar-lo en comptades ocasions.

  Escull manualment una sessió

    El &kate; mostrarà un petit diàleg que us permetrà escollir la vostra sessió preferida, o desar la sessió predeterminada si no se n'ha desat cap. Aquest és el comportament predeterminat. És adequat si utilitzeu sovint moltes sessions diferents.

Comportament en iniciar/aturar l'aplicació

  Selecciona com voleu que es comporti el &kate; en apagar. És possible definir que el &kate; hauria de fer Desa i restaura automàticament:.

  Fitxers sense desar acabats de crear

    Amb aquest element marcat, el &kate; desarà automàticament tots els fitxers sense desar acabats de crear.

  Fitxers amb canvis sense desar

    Aquest element permet configurar el &kate; perquè en sortir es desin automàticament tots els fitxers amb canvis sense desar.

  Tanca totalment el Kate quan es tanqui el darrer fitxer

    Si està habilitat, el &kate; es tancarà quan es tanqui l'últim fitxer en editar-se, altrament, s'obrirà una pàgina en blanc per a començar un fitxer nou.

Elements de la sessió
  Inclou la configuració de les finestres

    Si està activada, el &kate; desarà la configuració de la finestra amb cada sessió.

Conserva la meta-informació de les sessions antigues

  Quan està activada, el &kate; desarà la meta-informació tal com punts i configuració de la sessió fins i tot quan tanqueu els vostres documents. Les dades s'utilitzaran si el document es torna a obrir sense canvis.

Suprimeix la meta-informació sense usar després de

  Estableix el nombre màxim de dies per a mantenir la meta-informació dels fitxers prèviament oberts. Això us ajudarà a mantenir la base de dades de la meta-informació en una mida raonable.

Qualsevol canvi a les dades de la sessió (fitxers oberts i, si s'activa, la configuració de la finestra) sempre seran desats.

### Connectors

Aquesta pàgina proveeix una llista dels connectors instal·lats per al &kate;. Cada connector està representat pel seu nom i una petita descripció. Podeu marcar la casella de selecció d'un element per a activar el connector que representa.

Si un connector proveeix opcions de configuració, apareixerà una secció d'aquesta pàgina per a poder-lo configurar.

Per a més informació sobre els connectors disponibles, vegeu .

### La configuració del component d'edició

Per a obtenir informació sobre aquesta secció del diàleg de configuració, vegeu la secció Configuració del component d'edició al manual de la &katepart;.

### Configuració amb variables de document

Per a obtenir informació completa sobre l'ús de les variables de document amb el &kate;, vegeu la secció Configuració amb variables de document al manual de la &katepart;.